Sumpmygg

Bolitophila

Sumpmygg (Bolitophilidae) er en liten familie av mygg som ligner soppmygg. De voksne myggene er små til middelsstore, slankbygde med lange tynne antenner. Larvene lever av sopp. Omtrent 60 arter er beskrevet, 21 av disse er funnet i Norge.

Utseende 
Små til middelsstore mygg, ganske slankbygde og gjerne gulbrune på farge. Kroppen er slank, vingene er oftest glassklare med en mørk flekk nær fremkanten og en karakteristisk tverråre mellom de to fremste lengdeårene (R1 og R4+5). 
Hodet er ganske lite, med middelsstore, runde fasettøyne og tre punktøyne (ocelli) i pannen. 
Beina er slanke med tydelige sporer på leggene (tibiae). Hoftene er ganske lange, som hos soppmygg. 

Larvene er sylindriske, hvite, beinløse, med en tydelig mørk hodekapsel.

Levevis 
Larvene utvikler seg i forskjellige slags sopp, blant annet fluesopp (Amanita) og steinsopp (Boletus). De er gjerne mange larver sammen og kan være en plage for soppsankeren da de produserer markspiste sopp. Noen arter overvintrer som voksne mygg, blant annet i huler og kjellere. Bolitophilidene er vanlige i skogsområder om høsten.

Systematisk inndeling / norske arter 
Familien omfatter bare én nålevende slekt. I tillegg er det beskrevet én fossil slekt, Mangas Kovalev, 1986, men det er ikke helt avklart om denne bør plasseres i Bolitophilidae.

 orden Tovinger, Diptera
 underorden Mygg, Nematocera
 overfamilie Sciaroidea
 familie sumpmygg Bolitophilidae Winnertz, 1864
 slekt Bolitophila Meigen, 1818
 underslekt Bolitophila Meigen, 1818
 Bolitophila (Bolitophila) austriaca (Mayer, 1950)
 Bolitophila (Bolitophila) basicornis (Mayer, 1951)
 Bolitophila (Bolitophila) caspersi Plassmann, 1986
 Bolitophila (Bolitophila) cinerea Meigen, 1818 – Møre og Romsdal
 Bolitophila (Bolitophila) saundersii (Curtis, 1836)
 Bolitophila (Bolitophila) tenella Winnertz, 1863
 underslekt Cliopisa Enderlein
 Bolitophila (Cliopisa) aperta Lundström, 1915 – Østlandet, Aust-Agder
 Bolitophila (Cliopisa) bimaculata Zetterstedt, 1838 – Østlandet
 Bolitophila (Cliopisa) dubia Siebke, 1863 – hele landet
 Bolitophila (Cliopisa) edwardsiana Stackelberg, 1969
 Bolitophila (Cliopisa) fumida Edwards, 1941 – sørlige Østlandet
 Bolitophila (Cliopisa) hybrida (Meigen, 1804) – Østlandet, Møre og Romsdal
 Bolitophila (Cliopisa) ingrica Stackelberg, 1969
 Bolitophila (Cliopisa) limitis Polevoi, 1996 – Møre og Romsdal
 Bolitophila (Cliopisa) maculipennis Walker, 1835 – Vestfold
 Bolitophila (Cliopisa) modesta Lackschewitz, 1937 – funn fra Sør-Trøndelag og Troms
 Bolitophila (Cliopisa) nigrolineata Landrock, 1912 – sørlige Østlandet
 Bolitophila (Cliopisa) obscurior Stackelberg, 1969 – Oppland
 Bolitophila (Cliopisa) occlusa Edwards, 1913
 Bolitophila (Cliopisa) pseudohybrida Landrock, 1912 – Oppland
 Bolitophila (Cliopisa) rossica Landrock, 1912 – Oppland

Referanser

Kilder 
 Hutson, A.M., Ackland, D.M. og Kidd, L.N. 1980. Mycetophilidae. Handbooks for the Identification of British Insects IX, 3.
 Rindal, E., Søli, G. og Gammelmo, Ø. 2008. On the family Bolitophilidae (Diptera, Mycetophiliformia) in Norway. Norwegian Journal of Entomology 55: 169-173.
 Søli, G.E.E., Vockeroth, J.R. og Matile, L. 2000. Families of Sciaroidea. Side 49-92 i: Papp, L. og Darvas, B. (red.): Contributions to a Manual of Palaearctic Diptera. Appendix Science Herald, Budapest.
 Nettressursen Fauna Europaea.

Eksterne lenker 
 
 Norsk Entomologisk forening – for deg som vil lære mer om insekter.
Mygg